Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторот за социјална заштита Никола Димитровски со службена легитимација број 28-0003 изврши контролен инспекциски надзор над субјектот на инспекциски надзор ЈУ Меѓуоштински центар за социјална работа Охрид, со седиште на ул.,,7 ми Ноември,, бр.282, Охрид, застапуван од ВД Директорот Ајтен Муслиу и со Записник ИП1 број ИП1 брoj 16-90 од 03.03.2023 година ја утврди фактичката состојба и врз основа на член 336 став 1 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022 и 236/2022) го донесе следното

**Р Е Ш Е Н И Е**

**СЕ ИЗРЕКУВА ОПОМЕНА** на Ајтен Муслиу ВД Директор на ЈУ Меѓуоштински центар за социјална работа Охрид за утврдената неправилност под точка 1 од Записникот ИП1 брoj 16-629 од 09.12.2022 година, за да ја отстрани неправилноста во определениот рок и тоа:

1. Центарот, да постапи по решението на Државната комисија за одлучување во управна постапка и постапка од работен однос во втор степен УП.број 1104 -307 од 06.09.2022 година и по дадените напатствија на Комисијата, односно правилно и целосно да ја утврди фактичката состојба од што ќе зависи дали корисникот Риза Османоски ги исполнува условите пропишани со Закон да му се признае правото на гарантирана минимална помош, согласно член 263 од Законот за социјалната заштита..

**Рокот за извршување на изречената инспекциска мерка изнесува 15 дена од приемот на решението.**

2. Раководното или друго овластено лице во установата за социјална заштита е должен веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение, не го одлага неговото извршување.

**О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 2 од Законот за социјалната заштита, преку инспекторот за социјална заштита Никола Димитровски со службена легитимација број 28-0003 изврши контролен инспекциски надзор над субјектот на инспекциски надзор ЈУ Меѓуоштински центар за социјална работа Охрид, со седиште на ул.,,7 ми Ноември,, бр.282, Охрид, застапуван од ВД Директорот Ајтен Муслиу.

   Предмет на надзорот беа изречените мерки со решение ИП1 брoj 16-629 од 09.12.2022 година, донесено од инспекторите за социјална заштита за отстранување на недостатоците и неправилностите констатирани на записник ИП1 брoj 16-629 од 09.12.2022 година, во постапката за остварување и користење на правото на гарантирана минимална помош.

 Од утврдената фактичка состојба составен е Записник ИП1 брoj 16-90 од 03.03.2023 година, при што се констатира дека делумно e постапено под точка 1 од решението на инспекторите за социјална заштита и е постапено спротивно на член 338 став 1 алинеја 1 од Законот, што претставува прекршок согласно член 350-а став 1 алинеја 1 од Законот.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-90 од 03.03.2023 година.

 **Инспектор за социјална заштита: Никола Димитровски-Виш инспектор**